text: Vejle Boldklub forlænger med målmager
  01 februar 2014 kl. 08.56
  Vejle Boldklub og Kristian Gaarde er blevet enige om at forlænge samarbejdet med to år, så den målfarlige midtbanespiller nu er på kontrakt i Vejle frem til sommeren 2016.
  24-årige Kristian Gaarde kom før denne sæson fra 2. divisionsklubben Næsby Boldklub, og han greb med det samme chancen.
  I efteråret er det således blevet til 20 kampe og syv mål i Vejle-trøjen, og Kristian Gaarde er dermed den næstmest scorende i truppen efter Andreas Albers Nielsen.
  